Sade vuorilla
Aamun sade rankka
 laakson kastanut on.
 Hohtaen sumu sankka
 verhosi vuoriston.

 Seestyi huikaistuna
 etelän taivas nyt.
 Peltojen kullanpuna
 taas on syttynyt,

 kirkkaus ihmeellinen
 liukuu puutarhaan.
 Joessa unten sinen
 silmin nähdä saan.

 Sypressivarjojen alle
 hehkuen kylä jää.
 Yötäkin tummemmalle
 vuoret sinertää.

 Rinteillä siimeikkäillä
 niityt heleimmät.
 Vuorien olkapäillä
 pilvet lepäävät.